Numedalsbanen

Numedalsbanen er den 92,8 km lange, delvis nedlagt, jernbanestrekningen fra Kongsberg til Rødberg (i Nore og Uvdal kommune). Hele strekningen ligger i Buskerud fylke. Persontrafikk innstilt fra 1. januar 1989 etter stortingsvedtak. Bare 30,5 kilometer av Numedalsbanen er i drift fra Kongsberg til Flesberg, og er formelt et skifteområde underlagt Kongsberg stasjon

 Historie 
Allerede i 1873 ble planleggingen av Numedalsbanen startet, men den sto likevel først klar 54 år senere. Banen ble offisielt åpnet 19. november 1927 med kong Haakon VII og kronprins Olav til stede. Persontrafikken på banen ble nedlagt 31. desember 1988.

All trafikk mellom Rollag og Rødberg ble nedlagt ved stortingsvedtak i 1989. Det kjøres fortsatt enkelte godstog på den nedre delen av banen.

Bakgrunnen for byggingen av banen var transportbehov til Noreverkene. Opprinnelig var det tenkt at banen skulle bli en del av Bergensbanen. Det gikk damplokomotiv i godstogene på Numedalsbanen inntil 1970, som noen av de siste i NSBs historie. På grunn av liten trafikk forsøkte man med motorvogner i 1929. Fra 1930 ble samtlige persontog framført med motorvogner, bortsett fra de tre siste krigsårene (mangel på drivstoff) Bjerke et al, 2020, Tog til alle tider, bind 2, NJK Forlag, s.209-210. Etter at persontrafikken ble nedlagt ble det av og til kjørt dampdrevne veterantog på banen.   
Det var beskjeden turisttrafikk her i noen år etter nedleggelsen i regi «Numedalsbanens venner». Nord for Flesberg er sporet ikke kjørbart for tog. Ved Rødberg er det en kombinert vei- og jernbanebro, og her er sporet asfaltert ned. Det er imidlertid noe aktivitet i form av dresinutleie på  banen mellom Veggli og Rødberg.

 Vern 
16. september 2013 ble strekningen Rollag-Rødberg fredet av Riksantikvaren.«Numedalsbanen fredet»  Riksantikvaren, 16. september 2013 I 2016 sluttførte Jernbaneverket en oppgradering av banens nedre del for å møte et økende behov for godstransport.«Vil frede Numedalsbanen»  Buskerud fylkeskommune, 21. mars 2013

Fredningsforslaget ble begrunnet i at anlegget fremstår som et representativt jernbaneanlegg fra 1920-årene. Videre er det viktig å sikre kildeverdiene og opplevelsesverdiene, samt å bevare anlegget som kulturhistorisk element i landskapet da både infrastruktur og bygninger er sjeldent autentisk, enhetlig og komplett.

 Utbedringer 
På høsten 2013 ble strekningen Kongsberg-Flesberg gjenåpnet for transport av flis og massevirke til Moelven Numedal i regi av Grenland Rail.http://www.jernbaneverket.no/no/Nyheter/Pressemeldinger/2013/Baner-veg-for-ny-trafikk/ Etter en avsporing i april 2014 måtte alle sviller byttes, og strekningen til Svene pukkverk var ferdig i november samme år, mens resten var ferdig i mai 2016.http://www.laagendalsposten.no/nyheter/prislapp-50-60-mill-1.8555321 

 Linjekart 


















|

|}

 Referanser 

 Litteratur 




 Jernbanedirektoratet om Numedalsbanen
 Numedalsbanen (dresinsykling på nedlagt strekning)


 Eksterne lenker 

 Jernbanebiblioteket - Network Statement
 Numedalsbanen.no – dresinutleie
 Artikkel i Laagendalsposten 27.12.2006 om status i vernesaken
 Faksimile fra Teknisk Ukeblad 18. November 1927. Beskrivelse av anlegget
 Numedalsbanen i openstreetmap.org



Kategori:Nedlagte jernbanestrekninger i Norge
Kategori:Jernbanestrekninger i Norge kun brukt av godstog
Kategori:Museumsjernbaner i Norge
Kategori:Jernbanestrekninger i Buskerud
Kategori:Jernbanestrekninger åpnet i 1927
Kategori:1927 i Norge
Kategori:Jernbanestrekninger nedlagt i 1988
Kategori:Kulturminner i Rollag
Kategori:Byggverk i Rollag
Kategori:Olavsrosa
Kategori:Fredete byggverk i Buskerud
Kategori:Buskeruds samferdselshistorie